English: Thank you, Neil Hamilton, for those questions. I suppose the short answer to a couple of those questions is that we will keep the whole programme under review - constant review. As I say, I have committed to reporting to the Assembly on the progress that we are making. You asked about a couple of points and whether we would be keeping specific things under review. The answer is that we're keeping the whole programme under review. You mentioned the pre-movement testing in the low TB area. I think it's a very important and effective tool in keeping disease out of TB-free herds. I think that if we can declare that north-west Wales is TB free, it would give everybody a really big boost. We are within touching distance of doing that, so I think it's really important that we protect that area in this way. I think keepers really need to take ownership of the disease situation, so that we can really protect that area's favourable status. In relation to compensation, you will have heard my earlier answers. As I say, it's very pleasing to see now that England and Scotland are out to consultation on that too. I do urge farmers, if they do think they've got cattle that are worth more than £5,000, to look for insurance. I know it's quite a new area of insurance, but it is out there. In relation to trapping badgers, it's not a cull, it's not a limited cull. I think it would be good for the badger population if we take out - . If a badger's got TB, why would you want to keep it there? I mentioned in my opening statement how that would be done - that they would be tested and they would be microchipped, and blood would also be tested again. So, I think it's good for the badger population as well as cattle, obviously. The vaccine does play a part, I think. I don't think any one measure that we have would eradicate TB - I think it is about a whole suite of measures. I do think, as I say, that the vaccine has a role to play. If it becomes available in the way I set out in my opening statement, I will certainly look at it as part of the eradication programme. So, the action plans, I mentioned there are between 50 and 60 chronic herd breakdowns at any one time, not always the same, obviously. I understand that about 45 of these action plans have now been drawn up over the summer since I made my statement in June, ahead of the 1 October start date. Obviously, this will then be part of those action plans as we go forward. In relation to the private vet and the APHA vet working alongside the farmer, I haven't had any criticism around the cost of it, but I too don't want to put any more burdens on farmers, so I will certainly have a look at how that is funded.
Welsh: Diolch, Neil Hamilton, am y cwestiynau hynny. Mae'n debyg mai'r ateb byr i un neu ddau o'r cwestiynau hynny yw y byddwn ni'n adolygu'r rhaglen gyfan yn barhaus - yn ei adolygu'n gyson. Fel yr wyf wedi'i ddweud, rwyf i wedi ymrwymo i adrodd i'r Cynulliad ar ein cynnydd. Fe wnaethoch chi ofyn am ychydig o bwyntiau ac a fyddem ni'n adolygu pethau penodol yn barhaus. Yr ateb yw ein bod yn adolygu'r rhaglen gyfan yn barhaus. Fe wnaethoch chi sôn am y profion cyn symud yn yr ardal TB isel. Rwy'n credu bod hynny yn arf pwysig ac effeithiol iawn wrth gadw afiechydon rhag ymledu i fuchesi sy'n rhydd rhag TB. Rwy'n credu, os gallwn ni ddatgan bod y gogledd-orllewin yn rhydd rhag TB, byddai hynny'n rhoi hwb mawr i bawb. Rydym ni o fewn cyrraedd gallu gwneud hynny, felly rwy'n credu ei bod hi'n bwysig iawn ein bod ni'n amddiffyn yr ardal honno fel hyn. Rwy'n credu bod angen i geidwaid anifeiliaid gymryd perchnogaeth o ddifrif o sefyllfa'r afiechyd, fel y gallwn ni ddiogelu statws ffafriol yr ardal honno yn wirioneddol. O ran iawndal, byddwch chi wedi clywed fy atebion cynharach. Fel yr wyf wedi'i ddweud, braf yw gweld nawr bod Lloegr a'r Alban yn ymgynghori ar hynny hefyd. Rwyf i'n annog ffermwyr, os ydyn nhw o'r farn bod ganddyn nhw wartheg gwerth mwy na £5,000, i chwilio am yswiriant. Rwy'n gwybod ei fod yn faes yswiriant eithaf newydd, ond mae ar gael. O ran dal moch daear, nid ydym yn eu difa, nid yw'n broses ddifa gyfyngedig. Rwy'n credu y byddai'n dda i boblogaeth y moch daear os byddwn ni'n dileu - . Os oes TB ar fochyn daear, pam fyddech chi eisiau ei gadw yno? Soniais yn fy natganiad agoriadol ynglŷn â sut y byddai hynny'n digwydd - y bydden nhw'n cael eu profi ac y byddai microsglodyn yn cael ei osod ynddyn nhw, a byddai gwaed yn cael ei brofi eto hefyd. Felly, rwy'n credu ei fod yn dda i boblogaeth y moch daear yn ogystal â gwartheg, yn amlwg. Mae'r brechlyn yn chwarae rhan, yn fy marn i. Nid wyf i'n credu y byddai unrhyw fesur unigol gennym ni yn dileu TB - rwy'n credu ei bod yn ymwneud â chyfres gyfan o fesurau. Rwyf yn credu, fel yr wyf wedi'i ddweud, bod y brechlyn yn chwarae rhan. Os bydd ar gael yn y ffordd yr amlinellais yn fy natganiad agoriadol, byddaf i'n sicr yn ei ystyried yn rhan o'r rhaglen ddileu. Felly, y cynlluniau gweithredu, soniais fod rhwng 50 a 60 o achosion cronig mewn buchesi ar unrhyw adeg, nid yr un rhai pob tro, yn amlwg. Rwy'n deall bod oddeutu 45 o'r cynlluniau gweithredu hyn wedi'u llunio bellach yn ystod yr haf ers i mi wneud fy natganiad ym mis Mehefin, cyn y dyddiad cychwyn ar 1 Hydref. Yn amlwg, bydd hyn wedyn yn rhan o'r cynlluniau gweithredu hynny wrth i ni fwrw ymlaen. O ran cael milfeddyg preifat a milfeddyg yr Asiantaeth Iechyd Anifeiliaid a Phlanhigion yn gweithio ochr yn ochr â'r ffermwr, nid wyf i wedi cael unrhyw feirniadaeth ynglŷn â'r gost, ond nid wyf i'n dymuno ychwanegu at feichiau ffermwyr chwaith, felly byddaf i'n sicr yn edrych ar sut y mae hynny'n cael ei ariannu.